CELEX: 62016CA0150
Language: sl
Date: 2017-05-18 00:00:00
Title: Zadeva C-150/16: Sodba Sodišča (peti senat) z dne 18. maja 2017 (predlog za sprejetje predhodne odločbe Curtea de Apel Craiova – Romunija) – Fondul Proprietatea SA/Complexul Energetic Oltenia SA (Predhodno odločanje — Državne pomoči — Terjatev družbe, katere večino delniškega kapitala ima romunska država, do družbe, katere edini delničar je ta država — Nadomestna izpolnitev — Pojem ,„državna pomoč“ — Obveznost priglasitve Evropski komisiji)

24.7.2017   
            
            
               SL
            
            
               Uradni list Evropske unije
            
            
               C 239/14
            
         Sodba Sodišča (peti senat) z dne 18. maja 2017 (predlog za sprejetje predhodne odločbe Curtea de Apel Craiova – Romunija) – Fondul Proprietatea SA/Complexul Energetic Oltenia SA
   (Zadeva C-150/16) (1)
   
   ((Predhodno odločanje - Državne pomoči - Terjatev družbe, katere večino delniškega kapitala ima romunska država, do družbe, katere edini delničar je ta država - Nadomestna izpolnitev - Pojem ,„državna pomoč“ - Obveznost priglasitve Evropski komisiji))
   (2017/C 239/18)
   Jezik postopka: romunščina
   
      Predložitveno sodišče
   
   Curtea de Apel Craiova
   
      Stranki v postopku v glavni stvari
   
   
      Tožeča stranka na prvi stopnji in pritožnica v pritožbenem postopku: Fondul Proprietatea SA
   
      Tožena stranka na prvi stopnji in pritožnica v pritožbenem postopku: Complexul Energetic Oltenia SA
   
      Izrek
   
   
               1.
            
            
               V okoliščinah, kot so te v zadevi v glavni stvari, odločitev družbe, ki je v večinski lasti države članice, da za ugasnitev terjatve sprejme nadomestno izpolnitev s sredstvom, ki je v lasti druge družbe, katere edini delničar je ta država članica, in da plača znesek, ki ustreza razliki med ocenjeno vrednostjo tega sredstva in zneskom te terjatve, lahko pomeni državno pomoč v smislu člena 107 PDEU, če:
               
                           —
                        
                        
                           ta odločitev pomeni prednost, ki se neposredno ali posredno dodeli iz državnih sredstev in je pripisljiva državi,
                        
                     
                           —
                        
                        
                           podjetje, ki je prejemnik, ne bi dobilo primerljivih olajšav od zasebnega upnika, in
                        
                     
                           —
                        
                        
                           zadevna odločitev lahko vpliva na trgovino med državami članicami in izkrivlja konkurenco.
                        
                     Nacionalna sodišča preverijo, ali so ti pogoji izpolnjeni.
            
         
               2.
            
            
               Če nacionalno sodišče za državno pomoč opredeli odločitev družbe, ki je v večinski lasti države članice, da za ugasnitev terjatve sprejme nadomestno izpolnitev s sredstvom, ki je v lasti druge družbe, katere edini delničar je ta država članica, in da plača znesek, ki ustreza razliki med ocenjeno vrednostjo tega sredstva in zneskom te terjatve, morajo organi te države članice v skladu s členom 108(3) PDEU to pomoč pred njeno izvršitvijo priglasiti Evropski komisiji.
            
         
      (1)  UL C 200, 6.6.2016.